**ÓVODAI BEIRATKOZÁS**

**Tájékoztatás a 2022/2023. nevelési évre vonatkozó óvodai beiratkozásról**

Óvodába elektronikus úton is be lehet iratkozni a 2022/2023. nevelési évre.

**Azokat a gyermekeket kötelező beíratni óvodába, akik 2022. augusztus 31-ig betöltik harmadik életévüket.**

Ezt figyelembe véve a Rumi Játékvár Óvodába (9766 Rum, Kossuth Lajos u. 2.) történő óvodai beiratkozás (amennyiben a szülőknek módjában áll) kérjük, hogy a következőképpen történjen a zökkenőmentes lebonyolítás érdekében!

Az óvodai jelentkezési lapot (csatolt dokumentum) kinyomtatva és kitöltve, aláírva (dátum: 2022. 04. 21. vagy 2022. 04. 22. – attól függően, mikor szeretnék elküldeni e-mailben), a beiratkozáshoz szükséges dokumentumok fénymásolatával együtt (gyermek születési anyakönyvi kivonata; a szülők, illetve gyermekük személyi azonosítója /amennyiben van – személyi igazolvány/; szülők és gyermekük lakcímet igazoló hatósági igazolványa; gyermek TAJ kártyája) **fotózzák vagy szkenneljék be és szíveskedjenek 2022. április 21-én vagy 22-án e-mailben elküldeni a** [**rumiovoda@gmail.com**](mailto:rumiovoda@gmail.com) **e-mail címre!**

Kérjük a kedves Szülőket, hogy az óvodai jelentkezési lapon (minden rublikát ki kell tölteni) a kérelmező adatai részben tüntessék fel a szülő neve mellett az anya és az apa telefonszámát, e-mail cím elérhetőségét, a jelentkezési lap aljára (egyéb nyilatkozat) írják rá, hogy a gyermeknek van-e étel, illetve gyógyszer allergiája (ha igen, milyen)!

**Csak különösen indokolt esetben érkezzen személyesen a szülő az óvodába!** Alkalmanként 1 szülőt tudunk fogadni. A személyes beíratásra **2022. április 21-én (csütörtök) 22-én (péntek), az óvodavezetővel előre egyeztetett időpontban** kerülhet sor. Erre irányuló **szándéknyilatkozatot a** [**rumiovoda@gmail.com**](mailto:rumiovoda@gmail.com) **e-mail címre kérjük küldeni vagy jelezze az alábbi telefonszámon: 06 30 497 4894!**

Rum, 2022. 03. 10. Tisztelettel:

